Glynneath

Glynneath (walisisk: Glyn-nedd, «dalen ved elven Neath»; Geiriadur Prifysgol Cymru, Geiriadur.ac.uk også stavet Glyn-neath og Glyn Neath) er en by, lokalsamfunn og valgkrets som ligger ved elven Neath i grevskapskommunen Neath Port Talbot i Wales. Den var tidligere i det historiske grevskapet Glamorgan. Valgkretsen Glynneath dekker bare en del av lokalsamfunnet, med rundt 840 velgere inkludert i nabovalgkretsen Blaengwrach. I henhold til folketellingen i 2021 hadde Glynneath en befolkning på 4 212 innbyggere.«Glynneath Community in Wales», City Population

Industrialiseringen nådde Glynneath da kullgruvedriften begynte i 1793, og utvidet seg raskt da Neath og Tennant-kanalen kom til byen i 1775. Mange trekk fra den gamle kanalen eksisterer fortsatt den dag i dag. Davies, John; Jenkins, Nigel; Baines, Menna; Lynch, Peredur (2008): The Welsh Academy Encyclopaedia of Wales, ISBN 978-0-7083-1953-6; s. 322 Det er fossefall nordøst ved landsbyen Pontneddfechan nær fjellet Brecon Beacons, og store deler av landområdet er tett skogkledd.

 Kjent bygninger og strukturer 

Glynneath er lokaliseringen for ruinene av herskapshuset Aberpergwm House.Newman, J. (1995): The Buildings of Wales: Glamorgan, Penguin Books/University of Wales Press, ISBN 0-14-071056-6 Det var en gang eid av Rhys ap Siancyn, en walisisk adelsmann med en sterk tradisjon for å bruke walisisk språk fremfor engelsk. Huset ble hjemmet til Williams-familien.«The Williams family of Aberpergwm», Dictionary of Welsh Biography Blant deres etterkommere finner vi den siste av de walisiske dikteren Dafydd Nicolas på 1700-tallet og folkesangsamleren Maria Jane Williams på 1800-tallet. Williams-familiens motto y ddioddefws y orfu («Den som lider, seirer») ble tatt i bruk av grevskapsrådet Glamorgan County Council. Selve herskapshuset ble ombygd i 1876, men er nå forfallent, og lite bemerkelsesverdig gjenstår av bygningen.

St. Cadocs kirke, på eiendommen til Aberpergwm House, ble bygget som et kapell på 1600-tallet, gjenoppbygd i 1808–1809 for Aberpergwm Williams-familien og utvidet i 1836–41. Det er i dag en verneverdig bygning av grad II*.«Church of Saint Cadoc, Glynneath», British Listed Buildings.

Rheola House er et herskapshus, tegnet ca. 1812 av den eminente arkitekten John Nash, er også verneverdig av grad II*. «Rheola House, Glynneath», British Listed Buildings.

Glynneaths rådhus er en regelmessig brukt kommunal bygning som ligger på Heathfield Avenue. Den eies og forvaltes av Glynneaths bystyre.

Det verneverdige samfunnssenteret Bethania Community Centre på High Street, som også er verneverdig i grad II*, er et eksempel på et tidlig kalvinistisk metodistkapell med en svært detaljert utvendig fasade i kontrasterende stein- og jernrekkverk. Interiøret har gode eksempler på svært fint detaljert treverk.

En bronsestatue av sangeren, komikeren og underholderen Max Boyce, som ble født i byen i 1943, ble reist i High Street i september 2023, i anledning Boyces 80-årsdag.«Max Boyce statue unveiled in his hometown Glynneath», BBC News. 30. september 2023

 Sport og fritid 
Glynneath var tidligere vertskap for en av motorsportens viktigste utfordringer, den britiske runden av Verdensmesterskapet i rally (tidligere kjent som Lombard RAC-rallyet eller Rally GB). Noen av de største navnene innen motorsport har deltatt, men har ikke klart å fullføre, den britiske runden.

Glynneath er hjemmet til Glynneath RFC, en rugbyunionsklubb som ble grunnlagt i 1889.Glynneath RFC, offisielt nettsted

 Referanser 

 Eksterne lenker 

Glynneath Town Council
 Bilder av Glynneath og området rundt, Geograph.co.uk

Kategori:Byer i Neath Port Talbot
Kategori:Brecon Beacons